《仙谷遇毛女意知是秦宫人》
唐代·常建

溪口水石浅，泠泠明药丛。入溪双峰峻，松栝疏幽风。

垂岭枝双双，翳泉花濛濛。夤缘斋人目，路尽心弥通。

盘石横阳崖，前流殊未穷。回潭清云影，瀰漫长天空。

水边一神女，千岁为玉童。羽毛经汉代，珠翠逃秦宫。

目觌神已寓，鹤飞言未终。祈君青云秘，愿谒黄仙翁。

尝以耕玉田，龙鸣西顶中。金梯与天接，几日来相逢。

作者简介：常建(708-765)，唐代诗人，字号不详，有说是邢台人或说长安（今陕西西安）人，开元十五年与王昌龄同榜进士，长仕宦不得意，来往山水名胜，过着一个很长时期的漫游生活。后移家隐居鄂渚。天宝中，曾任盱眙尉。